Atari 800XL

Atari 800 XL on Atarin vuonna 1983 julkaisema parannettu versio Atari 800 -tietokoneesta. Atari 800 XL on kolmas Atarin 8-bittinen kone. XL-versiossa on sisäänrakennettu Atari Basic -ohjelmointikieli, ja se on varustettu Atarin FREDDIE-piirillä. Atari 800 XL:n valmistus lopetettiin vuonna 1985. Ilmestyessään se olisi maksanut n. 180 €.

Atari 800 XL oli Commodore 64:n pahin haastaja Yhdysvalloissa. Valtaosa 64:n huippupeleistä kääntyi myös Atarille ja toisin päin. Euroopassa ja etenkin Suomessa kone jäi erittäin pahasti muitten jalkoihin. Kone sai pientä jalansijaa Hobby Hallin postimyynnin ansiosta. Hobby Hallin paketteihin oli koottu koneen isoimmat pelihitit, kuten Pole Position.

Teknistä 

 Sisäisenä ohjelmointikielenä toimi Atari BASIC
 Prosessori MOS 6502C
 Kellotaajuus 1.79 (NTSC) / 1.77 (PAL) MHz
 RAM 64 KB
 ROM 24 KB
 värejä 256
 portteja/liitäntöjä komposiittivideo, 2 joystick-paikkaa, paikka johdolle, jolla Atariin saa kasettiaseman, jonka avulla itse ohjelmoidut pelit saa kasetille
 Atari 800 XL on yhteensopiva Atari 600 XL -koneen kanssa

Lähteet 
 Atari XL Series Computers - 800XL (Arkistoitu versio) Atarimuseum. 
 Atari 600 / 800 XL (Arkistoitu versio) Old Computers. 

Atarin tietokoneet
Vuoden 1983 tietokoneet